Marjaniemen Uimarit

Marjaniemen Uimarit ry (MaU) oli helsinkiläinen uintiseura. Seura perustettiin vuonna 1948 Itä-Helsingin Marjaniemessä. Uimarit toimivat aluksi paikallisessa melontaseurassa, Marjaniemen melojissa, mutta kaupungin rakentaman uimarannan valmistuttua uimarit järjestäytyivät omaksi seurakseen.

Toiminnan alkuvaiheessa keskeistä oli lasten uimaopetuksen organisointi. Uimakoulusta oli luontevaa siirtyä kilpauinnin pariin. Jo vuonna 1952 ensimmäinen seuran uimari ylsi tyttöjen nuorten Suomen mestaruuteen. Eila Pyrhönen saavutti lukuisien Suomen mestaruuksiensa ja kansainvälisten menestystensä huippuna 100 metrin perhosuinnissa neljännen sijan Tokion olympialaisissa 1964. Pyrhösen EM-pronssi vuodelta 1966 oli ainoa suomalaisen naisen pitkällä radalla saavuttama arvokisamitali ennen Hanna-Maria Seppälän MM-kultaa v. 2003. Myös Janne Blomqvist ja Riikka Ukkola ovat edustaneet seuraa olympialaisissa upealla kilpailu-urallaan.

Vuosina 1965–1973 harjoitti MaU myös vesipallotoimintaa päästen silläkin sektorilla mestaruussarjaan. Vesipallosta jouduttiin luopumaan hallitilan puutteen vuoksi. Vuonna 1980 toiminta keskitettiin pääosin uuteen Vuosaaren uimahalliin. 

Marjaniemen Uimarit on kasvattanut nuoria kilpauimareita ikäkausisarjojen kansalliselle huipulle 1990- ja 2000-luvuilla. Vuonna 2002 MaU oli yhteispisteissä paras seura Nuorten Talvikisoissa Raumalla ja vuonna 2005 Nuorten lyhyen radan mestaruuskisoissa Tampereella.

Vuoden 2011 alussa tapahtuneessa seurafuusiossa MaU ja Vetehiset yhdistyivät uudeksi seuraksi, ORCA Helsinki ry.

 Seurahistoriaa taulukkomuodossa 

 1935   Marjaniemen Melojat (MaMe) perustetaan. MaMe:n alaisena monipuolista harrastustoimintaa, seura oli jäsen mm. Kanoottiliitossa, Uimaliitossa, Suunnistusliitossa ja Hiihtoliitossa.1939–1944Sotavuosina naiset huolehtivat Marjaniemen nuorison vapaa-ajan harrastuksista ja alkoi mm. uimakoulutoiminta, joka sodan jälkeen tuli osaksi MaMe:n urheilutoimintaa. 1942 uimapromootiossa 85 osanottajaa. 1948 Helsingin kaupunki rakensi Marjaniemeen uimalan. Uimaopetustoiminta jatkui rannalla yhdenjaksoisesti yli 40 vuotta. Heti aloitettiin myös kilpauintitoiminta. 29.7.1948 perustivat emäseura MaMe:ssa ahtaaksi olonsa tuntevat uimarit Marjaniemen Uimarit ry:n.  1952  Marjatta Railio voitti ensimmäisen kerran tyttöjen nuorten Suomen mestaruuden. Anja Pyrhönen seurasi häntä 1954. 1954  MaU:n tytöt voittivat 4 × 50 vuv:n Suomen mestaruuden. 1960-luvulla  MaU edelleen merkittävä kilpauintiseura. Kirkkaimpana tähtenä Eila Pyrhönen saavutti useita Suomen mestaruuksia, 100 m pu:ssa 4. sijan Tokion Olympialaisissa 1964 ja 3. sijan EM-kisoissa Hollannissa 1966. Rintauimari Lauri Ukkola oli toinen tämän ajan tunnettu MaU:lainen. 1965–1973 MaU:n vesipallojoukkue mukana mestaruussarjassa. 1970–1977 kilpailutoiminnassa hiljaiseloa, ratavuoroja Yrjönkadun uimahallissa ja Helsinginkadun uimahallissa. Syksyllä 1977 Timo Tolvanen aloitti valmentajana ja käynnistettiin uudelleen kilpailutoimintaan tähtäävä valmentaminen. 1978 ratavuorojen saaminen Jakomäen uimahallista mahdollisti riittävän harjoittelun tulokselliseen kilpailutoimintaan. 1980  Vuosaaren uimahalli valmistui ja paljon uusia lapsia tuli toimintaan. Matti Turunen ja Lauri Ukkola aloittivat valmentajina. MaU ja Vetehiset jakoivat aluksi sunnuntaiaamun seuravuoron. MaU ja Vetehiset jakavat Vuosaaren viikonloppuvuoroja nykyäänkin.  1981 Kelpo Lerkka aloitti valmentajana 1982 Jorma Wettenhovi, entinen edustusjoukkueen vesipalloilija, aloitti valmentajana 1984  toteutettiin ensimmäinen MaU-laisten vierailu Ruotsiin Saltsjöbaden IF:n luokse. Toukokuussa 2004 vietettiin Ruotsissa katkeamatta jatkuneen ystävyystoiminnan 20-vuotisjuhlaa 1985  ensimmäiset Vuosaaressa valmennuksen aloittaneet MaU:laiset juhlivat kolmea kultamitalia Siniviitta-uinneissa 1986  Janne Blomqvist voitti 100 m vapaauinnin nuorten SM-kisoissa. Perhosuimari Riikka Ukkola juhli jo aikuisten puolella. Blomqvist ja Ukkola harjoittelivat kaikkien helsinkiläisseurojen yhteisessä huippu-uimareiden Helsinki-ryhmässä, jota valmensi Järventaus. Helsinki-ryhmä oli toiminnassa yritysten taloudellisen tuen turvin n. vuosina 1986–1989. n. 1989–2000 Mika Kekäläinen toimi MaU:n päävalmentajana. Edustusryhmä keräsi monia nuorten ja aikuisten SM-mitaleita. Seura panosti mm. valmennusleireihin ennen näkemättömällä tavalla.  1992 Janne Blomqvist ja Riikka Ukkola olivat mukana Barcelonan olympialaisissa 1996 Janne Blomqvist oli mukana Atlantan olympialaisissa 2000– Jaana Karmanheimo päävalmentajana, kokopäivätoimisesti 1.5.2001 alkaen helsinkiläisseurojen yhteisen edustusryhmävalmennuksen purkauduttua. Mika Kekäläisen valmennettavista SM-mitaleita kahmineista uimareista mm. Mika Varis ja Teemu Saviola siirtyvät päävalmentajan mukana HSS:iin. 14.–15.12.2002 MaU Nuorten talvikisojen pistekilpailun voittaja 2004 Mitalistien joukko nuorten pääkilpailuissa kasvaa. Edistyneemmille uimareille useita valmennusleirejä vuosittain. Nuorten lyhyen radan mestaruuskisoissa P-18 sarjan 4 × 200 m VUV kisaennätys MaU:n pojille 2005 MaU voittaa Tampereella Nuorten lyhyen radan mestaruuskilpailujen pistekilpailun. Poikien viestijoukkue voittaa kaikki viestit; 4 × 200 v vapaauintiviestin kisaennätysajalla 7:49,04. Samalla avausosuuden uimari Alpo Lahtinen vie 200 m vapaauinnin kisaennätyksen Jani Sieviseltä tuloksella 1:51,44. Tyttöjen sarjoissa mitaleita ottaa Ninni From. 2003–2007 Suomen mestaruusmitaleita voittavat uuden kaartin uimarit Ninni From, Alpo Lahtinen ja Petri Vilpponen.2007 MaU:n miesten joukkue (Marko Vilpponen, Jesse Hottinen, Petri Vilpponen, Alpo Lahtinen) saavuttaa 4 × 200 metrin ja 4 × 100 metrin vapaauintiviesteissä pronssimitalin pitkän radan SM-uinneissa.2008 Marko Vilpponen ui kolme henkilökohtaista SM-mitalia.2011 Marjaniemen Uimarit ry. lakkaa toimintojen yhdistyessä Vetehisten kanssa. Uuden seuran nimeksi valitaan ORCA Helsinki ry.

 Marjaniemen Uimarit ry:n puheenjohtajat 

 1948–1952 Jarl Finér 1952–1953 Lars Jonsson 1953–1954 Jarl Finér 1954–1955 Erkki Varhio 1955–1956 Einari Vallasmaa 1956–1960 Pertti Sainio 1960–1967 Veikko Aalto 1967–1973 Taisto Aro 1973–1978 Veikko Pakarinen 1978–1981 Tuula Fleming 1981–1985 Risto Siltala 1985–2000 Matti Turunen 2000–2001 Raimo Harju 2001–2005 Jari Keski-Marttunen 2006– Juhani Salminen

 Seuran mitalistit Uinnin SM-kilpailuissa 2000-luvulla 
2003
 Alpo Lahtinen (800 m VU)
2004
 Alpo Lahtinen (800 m VU)
2005
 Petri Vilpponen (100 m SU, 200 m SU)
2006
 Alpo Lahtinen (200 m VU, 400 m VU)
 Petri Vilpponen (200 m SU)
2007
 Marko Vilpponen (4 × 100 m VUV, 4 × 200 m VUV)
 Jesse Hottinen (4 × 100 m VUV, 4 × 200 m VUV)
 Petri Vilpponen (4 × 100 m VUV, 4 × 200 m VUV)
 Alpo Lahtinen (4 × 100 m VUV, 4 × 200 m VUV)
2008
 Marko Vilpponen (200 m PU, 200 m SKU, 400 m SKU)

Aiheesta muualla
 Marjaniemen Uimarien kotisivut
 ORCA Helsingin sivusto
 Harry Finérin MaU-aiheiset sivut
 Suomen Uimaliitto

Luokka:Entiset suomalaiset uintiseurat
Luokka:Entiset helsinkiläiset urheiluseurat
Luokka:Marjaniemi
Luokka:Vuonna 1948 perustetut urheiluseurat